Í þessu bindi er sagt frá Skálholtsdómkirkju . Kirkjan var reist á árunum 1956 - 1963 og á sér að hluta fyrirmynd í hinum fornu dómkirkjum staðarins , en útlit hennar er nútímalegt og stílhreint . Arkitekt var Hörður Bjarnason . Kirkjuna prýða steindir gluggar eftir Gerði Helgadóttur , altaristaflan er mósaíkmynd eftir Nínu Tryggvadóttur . Í bókinni er ýtarlegur kafli um sögu Skálholtsstaðar . Bókin er prýdd fjölda ljósmynda , sem þeir Ívar Brynjólfsson ljósmyndari Þjóðminjasafns og Guðmundur Ingólfsson , Ímynd , hafa tekið , og uppdráttum að Skálholtsdómkirkju sem veita skýra innsýn í mótunarsögu kirkjunnar og tilurð . Höfundar eru Þór Magnússon , fyrrverandi þjóðminjavörður og nú fræðimaður hjá Þjóðminjasafni Íslands , Pétur H. Ármannsson arkitekt , listfræðingarnir Guðbjörg Kristjánsdóttir og Ásdís Ólafsdóttir , Guðmundur Rafn Sigurðsson , framkvæmdastjóri kirkjugarðaráðs og Guðlaug Vilbogadóttir , sérfræðingur á Minjastofnun Íslands . Ritstj. Þorsteinn Gunnarsson og Jón Torfason